Съобщение за инвестиционно предложение за промяна в параметрите на работа на производствени и пречиствателни съоръжения в инсталация за леене на алуминий и алуминиеви сплави, за която има издадено Комплексно разрешително № 480-Н1/2020 г.   
СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

     Внесеното от възложителя „Новал 1“ ЕООД инвестиционно предложение /ИП/ за промяна в параметрите на работа на производствени и пречиствателни съоръжения в инсталация за леене на алуминий и алуминиеви сплави, за която има издадено Комплексно разрешително № 480-Н1/2020 г., се оценява като изменение на площадката, което има потенциал и възможност да доведе до отрицателно въздействие по компонент „Атмосферен въздух“, по смисъла на чл. 93, ал. 1, т. 3 от Закона за опазване на околната среда /ЗООС/, предвид, че е свързано с:

· промени в отвеждането на технологични и вентилационни газове, вкл. отпадане на локална аспирация;

· промени в одобрени организирани източници на емисии;

· използване на гьзьол като основно гориво, който до настоящия момент е разглеждан и оценяван единствено като резервно гориво.  

     Съобразено с гореизложеното, на основание чл. 93, ал. 1, т. 3 от ЗООС, ИП подлежи на процедура за преценяване на необходимостта от извършване на ОВОС.

     Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши процедура по преценяване на вероятната степен на въздействие върху защитените зони. В съответствие с чл. 31, ал. 4 на Закона за биологичното разнообразие, оценката за съвместимост ще се извърши чрез процедурата за преценяване на необходимостта от извършване на ОВОС.
     Възложителят е уведомен за действията, които трябва да предприеме, с писмо на РИОСВ – Русе с изх. № АО-5752-(3)-06.01.2023 г. Копие на писмото е изпратено до община Разград и ИАОС. 
